open-index/open-wikipedia-markdown huggingface dataset:
জাহিদুর রহিম অঞ্জন

**জাহিদুর রহিম অঞ্জন** (মৃত্যু: ২৪ ফেব্রুয়ারি ২০২৫) একজন বাংলাদেশী চলচ্চিত্র নির্মাতা ও চলচ্চিত্র বিষয়ক শিক্ষক ছিলেন। তিনি স্টামফোর্ড ইউনিভার্সিটি বাংলাদেশ এ ফিল্ম এন্ড মিডিয়া স্টাডিজ বিভাগে চলচ্চিত্র বিষয়ে শিক্ষকতা করেছিলেন। এছাড়াও তিনি বাংলাদেশ শর্ট ফিল্ম ফোরামের প্রতিষ্ঠাতাকালীন সদস্য। তার পরিচালিত প্রথম চলচ্চিত্র মেঘমল্লার। প্রথম চলচ্চিত্রের জন্যই তিনি শ্রেষ্ঠ পরিচালক ও শ্রেষ্ঠ সংলাপ রচয়িতা হিসেবে জাতীয় চলচ্চিত্র পুরস্কারে ভূষিত হন।

## প্রাথমিক জীবন
অঞ্জন ভারতের পুনে ফিল্ম ইন্সটিটিউটে চলচ্চিত্র বিষয়ে পড়াশুনা করেছেন।

## কর্মজীবন
মৃত্যুর আগ পর্যন্ত তিনি স্টামফোর্ড ইউনিভার্সিটি বাংলাদেশ এ ফিল্ম এন্ড মিডিয়া স্টাডিজ বিভাগে চলচ্চিত্র বিষয়ে শিক্ষকতায় যুক্ত ছিলেন।

### বাংলাদেশ শর্ট ফিল্ম ফোরাম
অঞ্জন বাংলাদেশ শর্ট ফিল্ম ফোরামের প্রতিষ্ঠাতা সদস্য। তিন দশেক ধরে তিনি স্বল্পদৈর্ঘ্য চলচ্চিত্র আন্দোলনের সাথে জড়িত। ২০০৪ থেকে ২০০৬ সাল পর্যন্ত তিনি বাংলাদেশ শর্ট ফিল্ম ফোরামের সভাপতির দায়িত্ব পালন করেন।

### স্বল্পদৈর্ঘ্য চলচ্চিত্র
অঞ্জন ১৯৯০ সালে অ্যান্টন চেকভের গল্প অবলম্বনে স্বল্পদৈর্ঘ্য চলচ্চিত্র *মর্নিং* নির্মাণ করেন। এটি তার পরিচালিত প্রথম স্বল্পদৈর্ঘ্য চলচ্চিত্র। চলচ্চিত্রটি কয়েকটি আন্তর্জাতিক চলচ্চিত্র উৎসবে প্রদর্শিত হয়। ২০০৭ সালে বাঙালি চিন্তাবিদ অতীশ দীপঙ্কর এর জীবনী নিয়ে নির্মাণ করেন *শ্রীজ্ঞান অতীশ দীপঙ্কর*।

### পূর্ণদৈর্ঘ্য চলচ্চিত্র
অঞ্জন ২০১৪ সালে প্রথম পূর্ণদৈর্ঘ্য চলচ্চিত্র নির্মাণ করেন। গল্পকার আখতারুজ্জামান ইলিয়াস রচিত গল্প *রেইনকোট* অবলম্বনে মেঘমল্লার দিয়ে তার পূর্ণদৈর্ঘ্য চলচ্চিত্র পরিচালনায় অভিষেক হয়। ১৯৭১ সালে বাংলাদেশের স্বাধীনতা যুদ্ধ চলাকালীন এক কলেজ শিক্ষক নুরুল হুদার সাথে ঘটে যাওয়া ঘটনা নিয়ে নির্মিত হয়েছে এই চলচ্চিত্রটি। এতে কলেজ শিক্ষক চরিত্রে অভিনয় করেছেন শহীদুজ্জামান সেলিম। চলচ্চিত্রটি ২০১৫ সালের ১৫ সেপ্টেম্বর কানাডার টরন্টো আন্তর্জাতিক চলচ্চিত্র উৎসব-এ 'ডিসকভারি - দি ফিউচার অব ওয়ার্ল্ড সিনেমা' বিভাগে প্রদর্শিত হয়। একই বছর নভেম্বর মাসে ভারতের গোয়ায় অনুষ্ঠিত ৪৬তম ভারত আন্তর্জাতিক চলচ্চিত্র উৎসবে প্রদর্শিত হয়। এছাড়া ২০১৬ সালের আগস্ট মাসে যুক্তরাষ্ট্রের ডালাসে বাংলা চলচ্চিত্র উৎসবে চলচ্চিত্রটি প্রদর্শিত হয়। এই চলচ্চিত্র পরিচালনার মাধ্যমে তিনি ৩৯তম জাতীয় চলচ্চিত্র পুরস্কারে শ্রেষ্ঠ পরিচালক ও শ্রেষ্ঠ সংলাপ রচয়িতা হিসেবে পুরস্কার অর্জন করেন।

## চলচ্চিত্রের তালিকা
### পূর্ণদৈর্ঘ্য চলচ্চিত্র

### স্বল্পদৈর্ঘ্য চলচ্চিত্র
* *মর্নিং*
* *শ্রীজ্ঞান অতীশ দীপঙ্কর*

### নাটক
* ছেলেটা

## পুরস্কার ও সম্মাননা
**[[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]**

## মৃত্যু
২০২৫ সালের ২৪ ফেব্রুয়ারি জাহিদুর রহিম অঞ্জন লিভারের জটিল সমস্যায় ভারতের বেঙ্গালুরুতে চিকিৎসাধীন অবস্থায় মৃত্যুবরণ করেন।
## আরও দেখুন
* মেঘমল্লার
## তথ্যসূত্র

## বহিঃসংযোগ
* 
* 

বিষয়শ্রেণী:২০২৫-এ মৃত্যু
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:বাংলাদেশী চলচ্চিত্র ব্যক্তিত্ব
বিষয়শ্রেণী:শ্রেষ্ঠ পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:শ্রেষ্ঠ সংলাপ রচয়িতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:শ্রেষ্ঠ কাহিনীকারের জন্য জাতীয় চলচ্চিত্র পুরস্কার (বাংলাদেশ) বিজয়ী
রংপুর সিটি কর্পোরেশন

**রংপুর সিটি কর্পোরেশন** বাংলাদেশের রংপুরের স্থানীয় সরকার সংস্থা এবং দেশের দশম সিটি কর্পোরেশন। আয়তনের দিক থেকে রংপুর সিটি কর্পোরেশন দ্বিতীয় । ২০১২ সালের ২০ ডিসেম্বর জাতীয় সংসদে *স্থানীয় সরকার (সিটি কর্পোরেশন) বিল, ২০০৯*-এর মাধ্যমে প্রায় দেড়শ বছরের পুরনো  রংপুর পৌরসভাকে আনুষ্ঠানিকভাবে রংপুর সিটি কর্পোরেশনে উন্নীত করা হয়। এর আয়তন ২০৫.৭০ বর্গ কিলোমিটার।

## ইতিহাস
১৮৬৯ খ্রিষ্টাব্দের ১ মে ৫০.৫৬ বর্গকিলোমিটারের রংপুর পৌরসভার গোড়াপত্তন হয়। প্রথম চেয়ারম্যান নিযুক্ত হন রংপুরের তৎকালীন কালেক্টর ই জি গ্লোজিয়ার। ১৮৮২ খ্রিষ্টাব্দে ডিমলার জমিদার রাজা জানকীবল্লভ সেন রংপুর পৌরসভার চেয়ারম্যান ছিলেন। তাজহাটের জমিদার গোপাল লাল রায় ১৯১৪-১৯২৩ সালে রংপুর পৌরসভার চেয়ারম্যান ছিলেন। এছাড়াও মৌলভী বদির উদ্দিন আহমেদ (১৯৪৯-১৯৫২), অ্যাডভোকেট মাহাতাব উদ্দিন খান (১৯৫৫-১৯৬০,১৯৭৪-১৯৭৭),অ্যাডভোকেট মোহাম্মদ আফজাল (১৯৭৭-১৯৮২,১৯৮৪-১৯৮৬,১৯৮৭-১৯৮৮), মুক্তিযোদ্ধা অপিল উদ্দিন আহমেদ (১৯৮৮-১৯৯১), সাবেক এমপি শরফুদ্দিন আহমেদ ঝন্টু (১৯৯৩-১৯৯৯), কাজী মো. জুননুন (১৯৯৯-২০০৪) পর্যায়ক্রমে একাধিকবার এ পৌরসভার চেয়ারম্যান নির্বাচিত হয়েছিলেন। সবশেষ পৌর চেয়ারম্যান ছিলেন একেএম আব্দুর রউফ মানিক (২০০৪-২০১২)। ২০১২ সালে শরফুদ্দিন আহমেদ ঝন্টু রংপুর সিটি কর্পোরেশনের প্রথম মেয়র নির্বাচিত হন এবং ২০১৭ সালে মোস্তাফিজার রহমান মোস্তফা মেয়র নির্বাচিত হন।
থাম্ব|রংপুর সিটি কর্পোরেশন
১৮৯২ সালে ডিমলার জমিদারের দানকৃত বাগানবাড়ির জমিতে গড়ে তোলা হয় রংপুর পৌর ভবন। ১৯৮৬ সালে রংপুর পৌরসভাকে 'ক' শ্রেণীতে উন্নীত করা হয়। এ পৌরসভাকে তখন ৫০ দশমিক ৫৬ বর্গকিলোমিটারে সম্প্রসারিত করা হয়েছিল।২০১২ সালের ২৮ জুন স্থানীয় সরকার (সিটি কর্পোরেশন) বিল, ২০০৯-এর মাধ্যমে রংপুর পৌরসভাকে রংপুর সিটি কর্পোরেশনে উন্নীত করা হয়। একই বছরের ২০ ডিসেম্বর প্রথম নির্বাচন অনুষ্ঠিত হয়।

রংপুর সিটি কর্পোরেশনের ৪ লেনের রাস্তার কাজ হয় রংপুরের প্রবেশদ্বার মডার্নমোড় থেকে মেডিকেল মোড় পর্যন্ত মহাসড়ক এবং সাথে সাথে মেইন শহরের রাস্তাকেও ৪ লেনে উন্নীত করেন মেয়র  শরফুদ্দীন আহমেদ ঝন্টু।

## প্রশাসন
thumb|রংপুর সিটি কর্পোরেশনের মহল্লা জিওকোড ম্যাপ

রংপুর সিটি করপোরেশনের আয়তন ২০৫.৭০ বর্গকিলোমিটার। এই আয়তনের মধ্যে রংপুর সদরের ১০টি, কাউনিয়া সারাই ও পীরগাছার কল্যাণীসহ ১২টি ইউনিয়ন মিলে ১১২টি মৌজাকে অন্তর্ভুক্ত করা হয়। এর মধ্যে ৭টি ইউনিয়ন পূর্ণাঙ্গ ও ৫টি আংশিক রয়েছে। তবে সেনানিবাসকে সিটি করপোরেশনের আওতার বাইরে রাখা হয়েছে।

## সেবা
 রংপুর সিটি কর্পোরেশন সরকার শহরের মৌলিক অবকাঠামো পরিচালনা ও প্রদানের জন্য দায়ী।
 

## মেয়রদের তালিকা
 
 
 
## নির্বাচন
### নির্বাচন ফলাফল ২০২২

## ওয়ার্ডসমূহ

সিটি করপোরেশনের ওয়ার্ড সংখ্যা ৩৩টি, সেগুলি হলো:

* বুড়িরহাট
* চাব্বিশ হাজারী
* পানাডার দীঘি
* উত্তম
* হাজির হাট
* সিও বাজার
* ধাপ 
* কেল্লাবন্দ
* রাধাবল্লব
* শিমুলবাগ-সাগরপাড়া
* কেরানিপাড়া
* মুন্সীপাড়া
* লালকুঠি লেন
* খলিফাপাড়া
* জুম্মাপাড়া
* জাহাজ কোম্পানি
* নবাবগঞ্জ
* বেতপট্টি-তালতলা
* কোটকিপাড়া
* পর্যটন পাড়া
* মর্ডান
* আশরতপুর
* আলমনগর
* রবার্টসনগঞ্জ
* দর্শনা
* লালবাগ
* খামারপাড়া
* ইসলামপুর
* পীরজাবাদ
* পার্বতীপুর
* মাহিগঞ্জ
* তাজহাট
* গণেশপুর
* বাবু খাঁ
* ডিসি মোড়
* আদর্শপাড়া
* মিস্ত্রি পাড়া

## আরও দেখুন
* রংপুর সিটি কর্পোরেশনের মেয়র
* বাংলাদেশের সিটি কর্পোরেশন

## তথ্যসূত্র

## বহিঃসংযোগ

সিটি
বিষয়শ্রেণী:রংপুর সিটি কর্পোরেশন
বিষয়শ্রেণী:বাংলাদেশের সিটি কর্পোরেশন
আবু নুয়াস

**আবু নুয়াস আল হাসান ইবনে হানি আল হাকামি** (৭৫৬–৮১৪),a **আবু নুয়াস** বলে পরিচিত  (; , *Abū Novās*) ধ্রুপদি আরবি কবিতার শ্রেষ্ঠ কবিদের অন্যতম। আরবি ছাড়াও তিনি ফারসি ভাষায়ও রচনা করেছেন। বর্তমান ইরানের অন্তর্গত আহবাজ শহরে তার জন্ম হয়। তার বাবা ও মা যথাক্রমে আরব ও পারসিয়ান বংশোদ্ভূত ছিলেন। সমসাময়িক আরবি কাব্যের সকল ধারার উপর তিনি দক্ষ হয়ে উঠেন। লোককথায়ও আবু নুয়াসের উপস্থিতি রয়েছে। আরব্য রজনীতে বেশ কয়েকবার তার নাম পাওয়া যায়।

## তথ্যসূত্র

## আরও পড়ুন
* 
* 
* 
* 
* 
* Esat Ayyıldız. "Ebû Nuvâs’ın Şarap (Hamriyyât) Şiirleri". Bozok Üniversitesi İlahiyat Fakültesi Dergisi 18 / 18 (2020): 147-173.

## বহিঃসংযোগ

* The Knitting Circle – Abu Nuwas
* Al-Funu.Org: Abu Nuwas
* Abu Nawas, the Persian Arab  By Tamim al-Barghouti, Tuesday, June 15, 2004
* Horse, Hawk, and Cheetah: Three Arabic Hunting Poems of Abū Nuwās *Cordite Poetry Review*

বিষয়শ্রেণী:৭৫৬-এ জন্ম
বিষয়শ্রেণী:৮১৪-এ মৃত্যু
বিষয়শ্রেণী:আরবি ভাষার কবি
বিষয়শ্রেণী:ফারসি ভাষার কবি
বিষয়শ্রেণী:মধ্যযুগের লেখক
বিষয়শ্রেণী:আরব্য রজনীর চরিত্র
বিষয়শ্রেণী:ইরাকি লেখক
বিষয়শ্রেণী:আব্বাসীয় যুগের কবি
বিষয়শ্রেণী:ইরানি কবি
বিষয়শ্রেণী:ইরাকি কবি
বিষয়শ্রেণী:৯ম শতাব্দীর আরব ব্যক্তি
বিষয়শ্রেণী:৭৫০-এর দশকে জন্ম
বিষয়শ্রেণী:ফার্সি ভাষার কবি
বিষয়শ্রেণী:লোককাহিনির চরিত্র
বিষয়শ্রেণী:এলজিবিটিকিউ মুসলিম
বিষয়শ্রেণী:মধ্যযুগীয় এলজিবিটিকিউ ব্যক্তি
বিষয়শ্রেণী:বালমেহন
বিষয়শ্রেণী:৮১০-এর দশকে মৃত্যু
বিষয়শ্রেণী:আব্বাসীয় খিলাফতের রাজসভাসদ
বিষয়শ্রেণী:৯ম শতাব্দীর আরবি ভাষার কবি
বিষয়শ্রেণী:আব্বাসীয় খিলাফতের কবি
বিষয়শ্রেণী:৮ম শতাব্দীর আরবি ভাষার কবি
হাতিদন্তী বাঁক

**হাতিদন্তী বাঁক** (), (দ্বিপদ নামকরণ: ***Buckinghamia celsissima***), হচ্ছে প্রোটিসি পরিবারের একটি উদ্ভিদ। এরা অস্ট্রেলিয়ার পূর্ব উপকূলবর্তী একটি বৃক্ষ। সাধারণত গ্রীষ্ম ও হেমন্তকালে এদের দুইবার ফুল আসে। ফুলটি ঝুলন্ত হাতির দাঁতের ঝালরের মতো নিম্নমুখী হয়ে ঝুলে থাকে। এই বৃক্ষটি খুব শীত সইতে পারে না এবং অতিরিক্ত শৈত্য প্রবাহে এর মুকুল বিনষ্ট হয়। এদের ফল অনেকটা দেখতে পেস্তা বাদামের মতো দেখতে। এদের বংশবৃদ্ধি অঙ্গজভাবে কলমের মাধ্যমে হয়, আবার বীজ থেকেও হয়ে থাকে।

## তথ্যসূত্র

বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:কুইন্সল্যান্ডের উদ্ভিদ
সাদা মটমটিয়া

**সাদা মটমটিয়া** (দ্বিপদ নাম:***Lippia alba***, ইংরেজি নাম: **bushy matgrass, bushy lippia, hierba negra, juanilama, pamporegano, এবং pitiona**) হচ্ছে ভারবেনাসি পরিবারের একটি ছোট ঝোপাল উদ্ভিদ। এদেরকে আলংকারিক উদ্ভিদ হিসেবে এদের সুঘ্রাণযুক্ত পাপড়ি এবং সুন্দর ফুলের জন্য চাষ করা হয়।

## চিত্রশালা

Lippia alba 01.jpg|
Lippia alba 02.jpg|
Lippia alba 03.jpg|
Lippia alba 04.jpg|
Lippia alba 05.jpg|
Lippia alba 06.jpg|
Flowers and leaves of bushy matgrass.jpg|


## তথ্যসূত্র

বিষয়শ্রেণী:মধ্য আমেরিকার উদ্ভিদ
বিষয়শ্রেণী:১৯২৫-এ বর্ণিত উদ্ভিদ
বিষয়শ্রেণী:উদ্যান উদ্ভিদ
বিষয়শ্রেণী:আলংকারিক উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:ক্যারিবীয় দ্বীপপুঞ্জের উদ্ভিদ
বিষয়শ্রেণী:মেক্সিকোর উদ্ভিদ
বিষয়শ্রেণী:দক্ষিণ আমেরিকার উদ্ভিদ
মাগদা গুজমান

**মারিয়া মাগদালেনা গুজমান গারজা** (১৬ মে ১৯৩১&ndash; ১২ মার্চ ২০১৫), খুব পরিচিত **মাগদা গুজমান** হিসেবে,হলেন একজন  মেক্সিকান চলচ্চিত্র এবং টেলিভিশন অভিনেত্রী।তিনি অ্যামোর ব্রাভিওতে রেপুগিও চাভেজের অভিনয় করেছেন।তিনি সেটির জন্য বেশি পরিচিত।৮৩ বছর বয়সে গুজমান হার্ট এ্যাটাকে মেক্সিকোর মেক্সিকো সিটিতে মৃত্যু বরণ করেন।

## পুরস্কার ও মনোয়ন

## তথ্যসূত্র

## বহিযোগ

*

বিষয়শ্রেণী:১৯৩১-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:মেক্সিকান অভিনেত্রী
বিষয়শ্রেণী:মেক্সিকান চলচ্চিত্র অভিনেত্রী
বিষয়শ্রেণী:২১শ শতাব্দীর মেক্সিকান অভিনেত্রী
বিষয়শ্রেণী:মেক্সিকান টেলিভিশন অভিনেত্রী
বিষয়শ্রেণী:মেক্সিকান মঞ্চ অভিনেত্রী
হল প্রভাব

**হল প্রভাব ** বলতে যখন কোনো তড়িৎবাহী পরিবাহীকে চৌম্বক ক্ষেত্রে স্থাপন করা হয়, তখন পরিবাহীতে প্রবাহ এবং চৌম্বকক্ষেত্র উভয়ের দিকের সাথে সমকোণে একটি বিভব পার্থক্য সৃষ্টি হয়, এ অবস্থাকে বোঝান হয়। মার্কিন বিজ্ঞানী এডুইন হল (Edwin hall, 1855-1938) ১৮৭৯ সালে সর্ব প্রথম এই ঘটনা পর্যবেক্ষণ করেন বলে তাঁর নাম অনুসারে একে * হল প্রভাব* (Hall effect) এবং উৎপন্ন বিভব পার্থক্যকে হল বিভব বা হল ভোল্টেজ (Hall voltage) বলা হয়।

## সংজ্ঞা
কোনো তড়িৎবাহী পরিবাহীকে চৌম্বকক্ষেত্রে স্থাপন করলে তড়িৎপ্রবাহ ও চৌম্বকক্ষেত্র উভয়ের সমকোণে একটি বিভব পার্থক্য সৃষ্টি হয়। এই ঘটনাকে হল ক্রিয়া বলে।

## বৈশিষ্ট্য

হল প্রভাবের বৈশিষ্ট্য হল বায়ু বা শূন্যস্থানে গতিশীল আধান যেমন বল অনুভব করে, কোনো পরিবাহীতে আধানের গতির কারণে ও আধানগুলোর উপর সেরুপ বল প্রযুক্ত হয়। ফলে তড়িৎবাহী কোনো পরিবাহীতে চৌম্বকক্ষেত্র প্রয়োগ করলে গতিশীল আধানগুলো তাদের উপর প্রযুক্ত বলের কারণে স্বাভাবিক গতিপথ হতে বিচ্যুত হয়ে পরিবাহীর এক প্রান্তের দিকে চলে যায়। অন্যপ্রান্তে বিপরীত আধানের আধিক্য ঘটে। ফলে দুই প্রান্তের মধ্যে একটি বিভব পার্থক্য সৃষ্টি হয়। হল প্রভাবের সাহায্যে আধান বাহকের প্রকৃতি, ঘনত্ব, এবং প্রযুক্ত চৌম্বকক্ষেত্রের মান নির্ণয় করা যায়।

## আরোও দেখুন
* ধারক
* পরিবর্তক

## তথ্যসূত্র

## আরোও পড়ুন
* Classical Hall effect in scanning gate experiments: A. Baumgartner *et al.*, *Phys. Rev. B* **74**, 165426 (2006), 
* Correction to the classical two-species Hall Coefficient using twoport network theory: Annraoi M. de Paor "International Journal of Electrical Engineering Education 43/4" https://web.archive.org/web/20160304065302/http://gcdcc.hebut.edu.cn/ydzl/19-Correction%20to%20the%20classical%20two-species%20Hall%20Coefficient%20using%20twoport%20network%20theory.pdf

## বহিঃসংযোগ
;পেটেন্ট
* , P. H. Craig, *System and apparatus employing the Hall effect*
* , J. T. Maupin, E. A. Vorthmann, *Hall effect contactless switch with prebiased Schmitt trigger*

;সাধারণ
* Hall Effect Thrusters Alta Space
* Interactive Java tutorial on the Hall Effect National High Magnetic Field Laboratory
* Science World (wolfram.com) article.
* "The Hall Effect". nist.gov.
* Table with Hall coefficients of different elements at room temperature .
* Simulation of the Hall effect as a Youtube-Video
* Hall effect in electrolytes
* 

বিষয়শ্রেণী:হল প্রভাব
বিষয়শ্রেণী:ঘনীভূত পদার্থের পদার্থবিজ্ঞান
ডেভিড অ্যালেন

থাম্ব|ক্রিস্টোফার ডেভিড অ্যালেন
**ক্রিস্টোফার ডেভিড অ্যালেন** (১৩ জানুয়ারি,১৯৩৮ – ১৩ মার্চ,২০১৪), পরিচিত **ডেভিড অ্যালেন** হিসেবে, মাঝেমাঝে **ডিভিড অ্যালিন** হিসেবে, অস্ট্রেলীয় কবি, গিটারবাদক, গায়ক, সুরকার শিল্পী। তিনি প্যাসেডেলিক রক দল এবং গং ব্যান্ডের  সহ প্রতিষ্ঠাতা।
৭৭বছর বয়সে তিনি সিডনিতে তার নিজ বাড়িতে গলার ক্যান্সারে মৃত্যুবরণ করেন।
## জীবনী
* Allen, Daevid. *Gong Dreaming 1* (SAF Publishing) 
* Daevid Allen's first volume of memoirs *Gong Dreaming 1* was reissued in January 2007. Previous edition 
## সূত্রসমূহ

*  Note: Archived [on-line] copy has limited functionality.
* 

## তথ্যসূত্র

## বহিঃসংযোগ

* University Of Errors website
* Planet Gong website
* Daevid Allen Performances website
* Gilli Smyth website

বিষয়শ্রেণী:১৯৩৮-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:অস্ট্রেলীয় আত্মজীবনীকার
বিষয়শ্রেণী:২০শ শতাব্দীর গিটারবাদক
বিষয়শ্রেণী:যুক্তরাজ্যে অস্ট্রেলীয় প্রবাসী
আদিত্য রায় কাপুর

**আদিত্য রায় কাপুর** ১৬ নভেম্বর ১৯৮৫ সালে মুম্বই শহরে জন্মগ্রহণ করেন। আদিত্য রায় কাপুর হিন্দি সিনেমার অন্যতম একজন জনপ্রিয় অভিনেতা। তিনি প্রথমে তার ক্যারিয়ার একজন ভিজে হিসেবে শুরু করেন। তিনি প্রথমে লন্ডন ড্রিমস এ একজন গিটারিস্ট হিসেবে অভিনয় করেন। এরপর আদিত্য রায় কাপুর অ্যাকশন রিপ্লাই নামক চলচ্চিত্রে অভিনয় করেন। এরপর গুজারিশ সিনেমায়ও তিনি অভিনয় করেন। কিন্তু সিনেমাগুলো বাণিজ্যিকভাবে সাফল্য অর্জন করতে পারেনি। এরপর তিনি আশিকি ২ চলচ্চিত্রে কেন্দ্রীয় চরিত্রে অভিনয় করেন এবং এই রোম্যান্টিক চলচ্চিত্রটি সাফল্য লাভ করে। তারপর আদিত্য রায় কাপুর অভিনীত রোম্যান্টিক - কমেডি সিনেমা ইয়ে জওয়ানী হ্যায় দিওয়ানী বাণিজ্যিকভাবে প্রচুর সাফল্য লাভ করে।

## চলচ্চিত্র

## তথ্যসূত্র

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:পাঞ্জাবি ব্যক্তি
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় হিন্দু
বিষয়শ্রেণী:মুম্বইয়ের অভিনেতা
বিষয়শ্রেণী:পাঞ্জাবি হিন্দু
বিষয়শ্রেণী:ভারতীয় ইহুদি
বিষয়শ্রেণী:আন্তর্জাতিক ভারতীয় চলচ্চিত্র অ্যাকাডেমি পুরস্কার বিজয়ী
বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:স্ক্রিন পুরস্কার বিজয়ী
সাবিনা খাতুন

**সাবিনা খাতুন** (জন্ম: ২৫ অক্টোবর, ১৯৯৩, সাতক্ষীরা, বাংলাদেশ) একজন বাংলাদেশী পেশাদার মহিলা ফুটবলার, যিনি বাংলাদেশ মহিলা ফুটবল লিগ ক্লাব বসুন্ধরা কিংস মহিলা এবং বাংলাদেশ জাতীয় মহিলা ফুটবল দলে ফরোয়ার্ড হিসাবে খেলেন। তিনি বাংলাদেশ জাতীয় মহিলা ফুটবল দলের অধিনায়কত্ব করেছেন।

## প্রারম্ভিক জীবন
১৯৯৩ সালে বাংলাদেশ সাতক্ষীরা জেলায় জন্মগ্রহণ করেন। তার পিতা মো: সৈয়দ গাজী ও মা মমতাজ বেগম, সাবনিা তাদের চতুর্থ সন্তান। ২০০৭ সালে অস্টম শ্রেণীতে পড়ার সময় থেকে ফুটবলের সাথে সাবিনার সম্পর্ক। সাতক্ষীরা জেলা ফুটবল কোচ আকবরের মাধ্যমেই ফুটবলের হাতেখড়ি। স্কুল পর্যায়ে, আন্তঃস্কুল ও আন্তঃজেলা পর্যায়ে ভাল খেলার সুবাদে ডাক পেয়ে যান জাতীয় দলে। পড়াশোনা করছেন গণ বিশ্ববিদ্যালয়ের  রাজনীতি ও প্রশাসন বিভাগে।

## আন্তর্জাতিক ক্যারিয়ার পরিসংখ্যান
২০০৯ সালে জাতীয় দলের হয়ে সাবিনার অভিষেক ঘটে। ২০১৫ সাল থেকে তিনি জাতীয় দলের অধিনায়কের দায়িত্ব পালন করে আসছেন। ২০২২ সাফ চ্যাম্পিয়নশিপে বাংলাদেশ নারী দল তার নেতৃত্বে এবং অসাধারণ নৈপুণ্যে নেপালকে ৩-১ গোলে হারিয়ে প্রথমবারের মতো চ্যাম্পিয়ন হওয়ার গৌরব অর্জন করে।

## সম্মাননা

### ক্লাব
**বসুন্ধরা কিংস মহিলা**
* **[[বাংলাদেশ মহিলা ফুটবল লিগ]]**
****বিজয়ী (১):** ২০২০

### আন্তর্জাতিক
***[[সাফ মহিলা চ্যাম্পিয়নশিপ]]**
:রানার-আপ : ২০১৬
:চ্যাম্পিয়ন : ২০২২
***[[দক্ষিণ এশীয় গেমস]]**
:ব্রোঞ্জ : ২০১০
:ব্রোঞ্জ : ২০১৬
:* বাংলাদেশ জাতীয় নারী ফুটবল দল
:* একুশে পদক জয়ী ২০২৫

## তথ্যসূত্র

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের আন্তর্জাতিক নারী ফুটবলার
বিষয়শ্রেণী:বাংলাদেশী নারী ফুটবলার
বিষয়শ্রেণী:বসুন্ধরা কিংস নারী দলের ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:সাতক্ষীরার ক্রীড়াবিদ
বিষয়শ্রেণী:নারী ফুটসাল খেলোয়াড়
বিষয়শ্রেণী:ভারতীয় মহিলা লিগের খেলোয়াড়
বিষয়শ্রেণী:ভারতে প্রবাসী নারী ফুটবলার
বিষয়শ্রেণী:নারী ফুটবল আক্রমণভাগের খেলোয়াড়
বিষয়শ্রেণী:ভারতে বাংলাদেশী প্রবাসী ক্রীড়াবিদ
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:খুলনা বিভাগের ফুটবলার
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
বিষয়শ্রেণী:বাংলাদেশী প্রবাসী নারী ফুটবলার
মার্টিন শোয়ার্জশিল্ড

**মার্টিন শোয়ার্জশিল্ড** ছিলেন জার্মান বংশভুত মার্কিন জ্যোতির্বিদ। তিনি ছিলেন বিখ্যাত জার্মান পদার্থবিদ কার্ল শোয়ার্জশিল্ড এর ছেলে এবং সুইস জ্যোতির্বিদ রবার্ট এমডেন এর ভ্রাতুষ্পুত্র।

## জীবনী

মার্টিন শোয়ার্জশিল্ড জার্মানির পটসডামের বিশিষ্ট ইহুদী পরিবারে জন্মগ্রহণ করেন। তার বাবার ইচ্ছা এবং সঙ্গতিপূর্ণ অনুরোধে ১৯১৬ সালে তিনি পরিবারসহ গটিনজেনে চলে যান । তিনি গটিজেন ইউনিভার্সিটিতে পড়াশুনা করেছিনে এবং সেখানেই ডক্টরাল পড়াশোনা শেষ করেন। ১৯৩৬ সালে তিনি নরওয়ের উদ্দেশ্যে জার্মানি ত্যাগ করেন এবং পরবর্তীতে যুক্তরাষ্টে যান এবং সেখানে মার্কিন সেনা গোয়েন্দার দায়িত্ব পালন করেন। যুদ্ধকালীন সেবা প্রদানের কারণে তাকে মেধাবী সেনা এবং ব্রোঞ্জ তারকা পদক দেওয়া হয়। যুক্তরাষ্টে ফেরার পর তিনি তার সহকর্মী জ্যোতির্বিজ্ঞানী বারবারা চেরিকে বিয়ে করেন।

## তথ্যসূত্র

## বহিঃসংযোগ
*Published papers of Martin Schwarzschild on SAO/NASA Astrophysics Data System
*D. Merritt, Martin Schwarzschild's Contributions to Galaxy Dynamics
*Oral history interview with Martin Schwarzschild.  Charles Babbage Institute, University of Minnesota, Minneapolis.  Schwarzschild describes his early training in automatic computing when he assumed the position of director of the Watson Scientific Computation Laboratory at Columbia University upon the resignation of Wallace Eckert. Schwarzschild describes the computational research he did there on stellar models, then turns to his experience during World War II at Aberdeen Proving Ground, mentioning work of John von Neumann and other scientific consultants on the design of new automatic calculating equipment. Schwarzschild answers questions about the relationship between R. H. Kent and von Neumann. His final topic is the work during the 1950s he undertook on stellar interiors using the Institute for Advanced Study computer. He describes his experiences trying to use the computer for large scientific purposes, and recalls the reception of his computational research by the professional astronomy journals.

বিষয়শ্রেণী:১৯১২-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:মার্কিন জ্যোতির্বিজ্ঞানী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:মার্কিন যুক্তরাষ্ট্রে জার্মান অভিবাসী
বিষয়শ্রেণী:জার্মান ইহুদি
বিষয়শ্রেণী:জার্মান পদার্থবিজ্ঞানী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন জ্যোতিঃপদার্থবিজ্ঞানী
বিষয়শ্রেণী:জার্মান ইহুদি বংশোদ্ভূত মার্কিন ব্যক্তি
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:২০শ শতাব্দীর মার্কিন জ্যোতির্বিজ্ঞানী
বিষয়শ্রেণী:লিজিওন অব মেরিট প্রাপক
বিষয়শ্রেণী:মার্কিন ফিলোসফিক্যাল সোসাইটির সদস্য
কুনিয়া

**কুনিয়াত** (, *উপনাম*) হলো ব্যক্তিবাচক আরবি নাম। এটি মূলত মুরাক্কাবে ইযাফি (আরবি ব্যাকরণগত) দ্বারা গঠিত। কুনিয়াত কোনো মানুষের আসল নাম নয়।

## গঠন
এ নাম গঠনে অন্যতম শর্ত হলো, নিচের যে কোনো শব্দ নামের শুরুতে হওয়া।

* পিতৃবাচক শব্দ
* মাতৃবাচক শব্দ
* পুত্রবাচক
* কন্যাবাচক
* ভাতৃবাচক
* ভগ্নিবাচক
* পিতৃব্যবাচক

## সাধারণ ব্যবহার
* খালিদ, কুনিয়াত হয় আবু ওয়ালীদ
* ওয়ালীদ, কুনিয়াত হয় আবু খালিদ
* আলি, কুনিয়াত হয় আবু 
* হুসাইন, কুনিয়াত হয় আবু আলি
* মুহম্মদ, কুনিয়াত হয় আবু জসিম/কাসিম

## তথ্যসূত্র

বিষয়শ্রেণী:সম্মানসূচক শব্দ
বিষয়শ্রেণী:উপাধি
বিষয়শ্রেণী:আরবি শব্দ ও বাক্যাংশ
বিষয়শ্রেণী:আরবি প্রদত্ত নাম
প্রজাপতি (দ্ব্যর্থতা নিরসন)

**[[প্রজাপতি]]** একটি উড়ন্ত পতঙ্গ।

**প্রজাপতি** এছাড়াও উল্লেখ করতে পারে:

* প্রজাপতি মাছ - একটি সামুদ্রিক মাছ।

## চলচ্চিত্র
* প্রজাপতি (চলচ্চিত্র) - ২০১১ সালের বাংলাদেশী চলচ্চিত্র। 
* প্রজাপতি (২০২২-এর চলচ্চিত্র) ২০২২ সালের ভারতীয় বাংলা চলচ্চিত্র।

## স্থান
* প্রজাপতি উপত্যকা - ভারতের লালখাটঙ্গা গ্রামে অবস্থিত একটি উপত্যকা।
মুসলিমদের মিশর বিজয়

**মুসলিমদের মিশর বিজয়** ৬৪২ সালে সম্পন্ন হয়। এর ফলে তৎকালীন বাইজেন্টাইন সাম্রাজ্যের অংশ মিশর মুসলিমদের হস্তগত হয়। পূর্বে সম্রাট হেরাক্লিয়াস সাসানীয়দের সাথে লড়াই করে এই অঞ্চল জয় করেছিলেন। তার দশ বছর পর মুসলিমরা তা জয় করে। মুসলিমদের মিশর জয়ের পূর্বে বাইজেন্টাইনরা লেভান্ট ও আরব মিত্র গাসানীয় রাজ্য হারায়।

## আরও দেখুন

*মুসলিম বিজয়
*আরব-বাইজেন্টাইন যুদ্ধ
*উমাইয়াদের উত্তর আফ্রিকা বিজয়

## তথ্যসূত্র

* Charles, R. H. *The Chronicle of John, Bishop of Nikiu: Translated from [[Hermann Zotenberg|Zotenberg]]'s Ethiopic Text*, 1916. Reprinted 2007. Evolution Publishing, . http://www.evolpub.com/CRE/CREseries.html#CRE4 

## বহিঃসংযোগ
* Edward Gibbon, ''History of the Decline and Fall of the Roman Empire'' Chapter 51
* Bishop John NIkiou ''The Chronicle of John, Bishop of Nikiu'' Chapters CXVI-CXXI

বিষয়শ্রেণী:মধ্যযুগের মিশর
বিষয়শ্রেণী:মিশরে ইসলাম
বিষয়শ্রেণী:মুসলিমদের আফ্রিকা বিজয়
বিষয়শ্রেণী:আরব-বাইজেন্টাইন যুদ্ধ

বিষয়শ্রেণী:বাইজেন্টাইন সাম্রাজ্য
বিষয়শ্রেণী:৬৪০-এর দশকের সশস্ত্র সংঘাত
আবু আইয়ুব আনসারি

**আবু আইয়ুব আনসারি** (মৃত্যু ৬৭৪) ছিলেন মুহাম্মাদ সা: এর একজন সাহাবি। তিনি বনু নাজ্জার গোত্রের সদস্য ছিলেন। আনসার সাহাবিদের মধ্যে তিনি অন্যতম। কনস্টান্টিনোপল অবরোধে তিনি অংশ নেন এবং অভিযান চলাকালীন তিনি শাহাদাত বরণ করেন।

মুহাম্মাদ সা: মদিনায় হিজরত করার পর শহরের অধিবাসীরা সকলেই তাকে তাদের বাসায় অবস্থান নেয়ার অনুরোধ জানায়। সিদ্ধান্ত হয় যে মুহাম্মদের উটকে ছেড়ে দেয়া হবে এবং সেটি যেখানে বসবে সেখান থেকে নিকট বাসায় তিনি অবস্থান নেবেন। উটটি আবু আইয়ুব আনসারির বাসার কাছে মাটিতে বসে পড়ে। তাই এখানে মুহাম্মাদ সা: এর অবস্থান নেন।

মুসলিমরা মিশর জয় করার পর আবু আইয়ুব আনসারি ফুসতাতে চলে আসেন এবং আমর ইবনুল আস মসজিদের পাশে বাড়ি বানিয়ে বসবাস শুরু করেন। তার গুরুত্বপূর্ণ প্রতিবেশিদের মধ্যে ছিলেন যুবাইর ইবনুল আওয়াম, উবাইদা, আবু যর, আবদুল্লাহ ইবনে উমর ও আবদুল্লাহ ইবনে আমর ইবনুল আস।

সামরিক ক্ষেত্রে আবু আইয়ুব আনসারি কৃতিত্ব দেখিয়েছেন। তার ব্যাপারে বলা হয়, "মুহাম্মদ (সাঃ) এর সময় থেকে মুয়াবিয়ার সময় পর্যন্ত মুসলিমদের এমন কোনো যুদ্ধে নেই যাতে তিনি অংশ নেননি, যদি না তিনি অন্য কোনো যুদ্ধক্ষেত্রে নিয়োজিত থাকতেন।"

## শিয়া দৃষ্টিভঙ্গি
চতুর্থ খলিফা আলী ইবনে আবি তালিবের সাথে ঘনিষ্ঠতার কারণে শিয়ারা আবু আইয়ুব আনসারিকে সম্মানিত বলে বিবেচিত করে। তিনি আলীর পক্ষে সিফফিনের যুদ্ধে অংশ নিয়েছিলেন।

## শেষ সামরিক অভিযান
আবু আইয়ুব আনসারি কনস্টান্টিনোপল বিজয়ের জন্য প্রেরিত অভিযানে অংশ নিয়েছিলেন। এসময় তিনি বার্ধক্যে উপনীত হলেও বাহিনীর সাথে অভিযানে যান। যুদ্ধে অবতীর্ণ হওয়ার পর তিনি অসুস্থ হয়ে পড়েন। তিনি তার সঙ্গীদের বলেন যাতে তাকে শত্রু সীমানার যত ভেতরে পারা যায় তত ভেতরে নিয়ে যাওয়া হয়। এবং কনস্টান্টিপোলের দেয়ালের কাছে তাকে দাফন করা হয়। তার মৃত্যুর পর মুসলিম সৈনিকরা তার ইচ্ছাপূরণ করে। বর্ণিত আছে রোমানরা তার কবরকে সম্মান করত এবং খরার সময় এর ওসীলা নিয়ে বৃষ্টি কামনা করত।

## কবর
কনস্টান্টিনোপল বিজয়ের পর সুলতান দ্বিতীয় মুহাম্মদের উপদেষ্টা সুফি আলেম আকশামসউদ্দিন আধ্যাত্মিক শক্তিবলে তার কবর খুজে বের করেন এবং উসমানীয়রা তার কবরের উপর মাজার নির্মাণ করে। তার সম্মানে কবরের পাশে মসজিদও নির্মাণ করা হয়। এর পর থেকে স্থানটি তার নামে পরিচিতি পায়। পবিত্র স্থান হিসেবে বিবেচিত হওয়ার অনেক উসমানীয় কর্তাব্যক্তি সেখানে দাফন হওয়ার ইচ্ছা পোষণ করতেন। এখনও অগণিত মানুষ তার কবর যিয়ারত ও দর্শনে আসেন।

## আধুনিক উপস্থাপন
২০১২ সালে মুক্তি পাওয়া ফেতিহ ১৪৫৩ নামক তুর্কি চলচ্চিত্রে আবু আইয়ুব আনসারিকে একটি চরিত্র হিসেবে দেখানো হয়েছে।

## আরও দেখুন
* সালাফ
* সাহাবি
* ফেতিহ ১৪৫৩

## তথ্যসূত্র

## গ্রন্থপঞ্জি
* Muhammad ibn Jarir al-Tabari, History v. 18 "Between Civil Wars: The Caliphate of Mu'awiyah," transl. Michael G. Morony, SUNY Press, Albany, 1987.
* Muhammad Ibn Sa'd, *Kitab at-Tabaqat al-Kabir*, np, nd.
* Prof. Philip K. Hitti, *A History of the Arabs*, Macmillan, London, 1951 rev.ed.


বিষয়শ্রেণী:পুরুষ সাহাবা
বিষয়শ্রেণী:৫৭৬-এ জন্ম
বিষয়শ্রেণী:৬৭৪-এ মৃত্যু
বিষয়শ্রেণী:আরব-বাইজেন্টাইন যুদ্ধের আরব ব্যক্তি
বিষয়শ্রেণী:আনসার
বিষয়শ্রেণী:মদিনার রাশিদুন গভর্নর
বিষয়শ্রেণী:সাহাবা
বিষয়শ্রেণী:মদিনার ব্যক্তি
বিষয়শ্রেণী:মুসলিম শহীদ
জুলি বিশপ

**জুলি ইসাবেল বিশপ** (জন্ম ৭ জুলাই ১৯৫৬) হলেন  অস্ট্রেলীয় রাজনীতিবিদ। তিনি ২০১৩ সালের ১৮ সেপ্টেম্বর থেকে তিনি অস্ট্রেলিয়ার পররাষ্ট্রমন্ত্রী।তিনি লিবারাল পার্টির ডেপুটি নেতা সাথে যুক্ত।তিনি খ্রিষ্টীয় ধর্মের অনুসারী।তিনি দক্ষিণ অস্ট্রেলিয়ার লোবেথালে জন্মগ্রহণ করেছিলেন।তিনি ১৯৮৩ সালে নেইল গিলনকে বিবাহ করেছিলেন।কিন্তু ১৯৮৮সালে কার সাথে সম্পর্ক ভেঙ্গে যায়।
## প্রাথমিক জীবন
বিশপ দক্ষিণ অষ্ট্রেলিয়ার লোবেথালে জন্মগ্রহণ।তিনি বড় অ্যাডিলাইড  হিলসের একটি চেরি ফার্মে।

## তথ্যসূত্র

## বহিঃসংযোগ

*
*
*Summary of parliamentary voting for Julie Bishop MP on TheyVoteForYou.org.au

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলীয় প্রজাতন্ত্রবাদী
বিষয়শ্রেণী:২০শ শতাব্দীর অস্ট্রেলীয় রাজনীতিবিদ
বিষয়শ্রেণী:হার্ভার্ড বিজনেস স্কুলের প্রাক্তন শিক্ষার্থী
বিষয়শ্রেণী:অস্ট্রেলিয়ার নারী মন্ত্রী
বিষয়শ্রেণী:২০শ শতাব্দীর অস্ট্রেলীয় নারী রাজনীতিবিদ
বিষয়শ্রেণী:২১শ শতাব্দীর অস্ট্রেলীয় নারী রাজনীতিবিদ
বিষয়শ্রেণী:অস্ট্রেলীয় নারী আইনজীবী
বিষয়শ্রেণী:নারী পররাষ্ট্রমন্ত্রী
বিষয়শ্রেণী:অস্ট্রেলিয়ার মন্ত্রিসভার সদস্য
বিষয়শ্রেণী:অ্যাডিলেড আইন স্কুলের প্রাক্তন শিক্ষার্থী
বিষয়শ্রেণী:অস্ট্রেলীয় নারী কূটনীতিবিদ
তাকবির

**তাকবির** () একটি ইসলামি পরিভাষা। এর মাধ্যমে আরবি *আল্লাহু আকবার* বাক্য বোঝায় যার অর্থ “আল্লাহ সবচেয়ে মহান”। ইসলামে তাকবির ধ্বনির বহুবিধ ব্যবহার রয়েছে। নামাজ, আজান, ইকামত, জিহাদ, পশু জবাই, আনন্দ বা বিপদের সময় আল্লাহকে স্মরণ, ইত্যাদি ক্ষেত্রে তাকবির ধ্বনির ব্যবহার হয়। এছাড়াও বিভিন্ন মুসলিম রাষ্ট্রের পতাকায় আল্লাহু আকবার উৎকীর্ণ রয়েছে।

## পতাকায় উৎকীর্ণ তাকবির

Image:Flag of Afghanistan.svg|আফগানিস্তানের পতাকায় শাহাদাহ্‌র নিচে তাকবির
Image:Flag of Iraq.svg|ইরাকের পতাকায় কুফিক লিপিতে উৎকীর্ণ তাকবির
Image:Flag of Iran.svg|১৯৮০ সালে চালুকৃত ইরানের পতাকা
Image:Flag of Waziristan resistance (1930s).svg|১৯৩০ এর দশকে ওয়াজিরিস্তান প্রতিরোধ আন্দোলনের পতাকা


## আরও দেখুন

*তাওহিদ

## তথ্যসূত্র

*
*

## বহিঃসংযোগ
* Slate.com essay on ''takbir''
* Audio clip (Real Audio)

বিষয়শ্রেণী:ইসলামি পরিভাষা
বিষয়শ্রেণী:আরবি শব্দ ও বাক্যাংশ
মুহুরী প্রজেক্ট

**মুহুরী প্রকল্প** বা **মুহুরী প্রজেক্ট** বাংলাদেশের দ্বিতীয় বৃহত্তম সেচ প্রকল্প। এছাড়াও দেশের প্রথম বায়ু বিদ্যুৎ কেন্দ্রটি এখানে অবস্থিত। দেশের সবচেয়ে বড় মৎস্য জোন হিসেবেও মুহুরী প্রকল্প পরিচিতি পেয়েছে। ফলে এটি বর্তমানে বাংলাদেশের অন্যতম একটি দর্শনীয় স্থান ও পর্যটন কেন্দ্ৰ হিসেবে গড়ে উঠেছে।

## অবস্থান
**মুহুরী প্রকল্প** বা **মুহুরী সেচ প্রকল্প** বাংলাদেশের ফেনী জেলার সোনাগাজী উপজেলায় অবস্থিত। ফেনী সদর হতে সোনাগাজী উপজেলা পর্যন্ত দূরত্ব ২০ কি.মি. এবং সোনাগাজী উপজেলা হতে এর দূরত্ব ১০কি.মি.। অর্থাৎ ফেনী সদর হতে মুহুরী প্রকল্পের দূরত্ব সর্বমোট ৩০কি.মি.। এর কিছু অংশ চট্টগ্রাম জেলার মিরসরাই উপজেলার মধ্যেও পড়েছে।

## সেচ প্রকল্প
১৯৭৭-৭৮ অর্থ বছরে মুহুরী সেচ প্রকল্পের কাজ শুরু হয় এবং ১৯৮৫-৮৬ অর্থ বছরে বাংলাদেশের দ্বিতীয় বৃহত্তম এই সেচ প্রকল্পের নির্মাণ কাজ শেষ হয়। ফেনী নদী, মুহুরী নদী এবং কালিদাস পাহালিয়া নদীর সম্মিলিত প্রবাহকে আড়ি বাঁধ নির্মাণের মাধ্যমে ৪০ ফোক্ট বিশিষ্ট একটি বৃহদাকার পানি নিয়ন্ত্রণ কাঠামো তৈরী করে ফেনী জেলার ফেনী সদর, ছাগলনাইয়া, পরশুরাম, ফুলগাজী, সোনাগাজী এবং চট্টগ্রাম জেলার মিরসরাই উপজেলার কিয়দংশ এলাকায় বর্ষা মৌসুমে বন্যার প্রকোপ কমানো ও আমন ফসলে অতিরিক্ত সেচ সুবিধা প্রদানের উদ্দেশ্যে নির্মিত হয়েছিল মুহুরী সেচ প্রকল্প।সিডা, ইইসি , বিশ্বব্যাংক অর্থ সহায়তায় জাপানের সিমুজু কোম্পানী ১৬৮ কোটি টাকা ব্যয়ে এই সেচ প্রকল্প নির্মাণ করে। এর ফলে ২০,১৯৪ হেক্টর এলাকায় সেচ সুবিধা এবং ২৭,১২৫ হেক্টর এলাকা সম্পুরক সেচ সুবিধার আওতায় আসে। 

## বায়ু বিদ্যুৎ প্রকল্প

বাংলাদেশ বিদ্যুৎ উন্নযন বোর্ড (পিডিবি) ২০০৪-০৫ অর্থ বছরে প্রায় সাত কোটি টাকা ব্যয়ে চারটি ২২৫ কিলোওয়াট ক্ষমতা সম্পন্ন দেশের প্রথম বায়ু শক্তি চালিত বিদ্যুৎ ইউনিট স্থাপনের সিদ্ধান্ত গ্রহণ করে। প্রকল্পের স্থান নির্বাচন করা হয় সোনাগাজী উপজেলার ফেনী নদীর ওপর নির্মিত ফেনী রেগুলেটরের (মুহুরী সেচ প্রকল্প হিসেবে পরিচিত) প্রায় ৫০০ গজ দূরে থাক খোয়াজের লামছি গ্রামে। প্রকল্প এলাকার পাশ দিয়ে ফেনী নদী বঙ্গোপসাগরে মিশেছে। দক্ষিণে বিস্তীর্ন মাঠ এবং বন বিভাগের সবুজ বেষ্টনী। ২০০৪ সালে ভারতের নেভ্যুলা টেকনো সোল্যুশনস লিমিটেডের সাথে এ প্রকল্প নির্মাণের চুক্তি স্বাক্ষরিত হয়। বিদ্যুৎ উন্নয়ন বোর্ডের রাজস্ব খাত থেকে এ প্রকল্পের ব্যয় নির্বাহ করা হয়।

## মৎস্য জোন
বর্তমানে মৎস্য চাষে বিপ্লব ঘটিয়ে দেশের সবচেয়ে বড় মৎস্য জোন হিসেবে পরিচিতি পেয়েছে এ মুহুরী প্রকল্প এলাকা। এখানে দেশের অনেক নামিদামি প্রতিষ্ঠান বাণিজ্যিকভাবে মৎস্য প্রকল্প গড়ে তুলেছে। বসুন্দরা গ্রুপ, মেরিডিয়ান গ্রুপ, ক্লিফটন গ্রুপ, আবুল খায়ের কোম্পানি, মেহের গ্রুপ অব কোম্পানি, মামুন গ্রুপ, সততা ফিস প্রকল্প, হাজী আমিনুল্লাহ মৎস্য প্রকল্প, গাজী মৎস্য ও ডেইরি ফার্ম, রিংকু ফিস প্রকল্পসহ দুই হাজার মৎস্য প্রকল্প রয়েছে।

## পর্যটন কেন্দ্র
মুহুরী সেচ প্রকল্পকে ঘিরে গত আড়াই দশকে গড়ে ওঠে বিনোদন ও পিকনিক স্পট।শীত মৌসুমে দেশের বিভিন্ন স্থান থেকে দলে দলে ভ্রমণ পিপাসু লোক এবং পর্যটক বেড়াতে আসে। প্রাকৃতিক সৌন্দর্যে ভরপুর মুহুরী রেগুলেটরের চারদিকে বাঁধ দিয়ে ঘেরা কৃত্রিম জলরাশি, বনায়ন, মাছের অভয়ারণ্য, পাখির কলকাকলি, বাঁধের দুপাশে নিচে খেকে পাথর দিয়ে বাঁধানো এবং উপরদিকে দুর্বা ঘাসের পরিপাটি বিছানা। মুহুরী জলরাশিতে নৌভ্রমণের সময় খুব কাছ থেকে বিভিন্ন প্রজাতির হাঁস এবং প্রায় ৫০ জাতের হাজার হাজার পাখির দেখা পাওয়া যায়।

## আরও দেখুন

## তথ্যসূত্র

## বহিঃসংযোগ

বিষয়শ্রেণী:ফেনী জেলার দর্শনীয় স্থান
বিষয়শ্রেণী:মীরসরাই উপজেলার দর্শনীয় স্থান
গ্রাহাম ইয়ালপ

**গ্রাহাম নিল ইয়ালপ** (; জন্ম: ৭ অক্টোবর, ১৯৫২) ভিক্টোরিয়ার বালউইন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের পক্ষে খেলেছেন। এছাড়াও জাতীয় দলের নেতৃত্ব দিয়েছেন তিনি। বামহাতি ব্যাটসম্যান **গ্রাহাম ইয়ালপ** ঘরোয়া ক্রিকেটে ভিক্টোরিয়া বুশরেঞ্জার্সের পক্ষে প্রতিনিধিত্ব করেন। ১৯৭০-এর দশকে বিশ্ব সিরিজ ক্রিকেটের প্রেক্ষিতে দলের প্রয়োজনে অধিনায়কের দায়িত্ব নেন। তিনি দলের শীর্ষসারির ব্যাটসম্যান ছিলেন।

## প্রারম্ভিক জীবন
১৯৬০-এর দশকের শেষদিকে ডোলিং শীল্ডে রিচমন্ডের পক্ষে খেলেন। ১৯৭০-৭১ মৌসুমে গ্রেডভিত্তিক ক্লাব দলে প্রথম অংশগ্রহণ করেন। ডিসেম্বর, ১৯৭২ সালে প্রথম-শ্রেণীর ক্রিকেট খেলায় অভিষেক ঘটে তার। নিজ রাজ্য ভিক্টোরিয়ার পক্ষে দীর্ঘদিন ধরে সফলভাবে খেলোয়াড়ী জীবন অতিবাহিত করেন। দুইবার দলকে শেফিল্ড শীল্ড জয়ে ভূমিকা রাখেন। ১৯৮২-৮৩ মৌসুমে শেফিল্ড শীল্ডে স্বর্ণালী মৌসুম অতিক্রম করেন।

## আন্তর্জাতিক ক্রিকেট
### টেস্ট ক্রিকেট
১৯৭৫-৭৬ মৌসুমে তার টেস্ট অভিষেক ঘটে। ২৩ বছর বয়সে সিডনিতে ওয়েস্ট ইন্ডিজের বিপক্ষে প্রথম টেস্ট ক্রিকেট খেলতে নামেন। ১৯৭৮ সালে প্রথম খেলোয়াড় হিসেবে টেস্ট খেলায় হেলমেট পরিধান করে ইতিহাস সৃষ্টি করেন। দলীয় নির্বাচকদের খুশি রাখতে অধিনায়ক গ্রেগ চ্যাপেল ইয়ালপকে তিন নম্বরে ব্যাটিংয়ে নামান। তিন টেস্টের সিরিজে ৪৪ গড়ে রান সংগ্রহ করেন। তারপরও তিনি দল থেকে বাদ পড়েন।

১৯৭৭-৭৮ মৌসুমে ভারতের বিপক্ষে চূড়ান্ত টেস্টে খেলার জন্য মনোনীত হন। খেলায় তিনি তার প্রথম টেস্ট সেঞ্চুরি করেন। পরবর্তীতে ওয়েস্ট সফরের জন্য দলের অন্যতম সদস্য হন। স্বল্প কয়েকজন অস্ট্রেলীয় খেলোয়াড়দের একজন হিসেবে প্রতিপক্ষে বোলিং তোপ সফলভাবে মোকাবেলা করতে সক্ষম হন তিনি। প্রস্তুতিমূলক খেলায় চোয়ালে আঘাত পাওয়ায় বার্বাডোসে অনুষ্ঠিত টেস্টে হেলমেট পরিধান করতে বাধ্য হন। এরফলে প্রথম ক্রিকেটার হিসেবে টেস্ট ক্রিকেটের ইতিহাসে হেলমেট পরিধানকারীর মর্যাদা পান। চার টেস্টে তিনি তিনি অর্ধ-শতকসহ ৩১৭ রান করেন ৪৫.২৯ গড়ে।

১৯৮১-৮২ মৌসুমে পাকিস্তান দল অস্ট্রেলিয়া সফরে আসে। গ্রাহাম ইয়ালপ ও ডার্ক ওয়েলহামের পরিবর্তে পাকিস্তানের বিপক্ষে সিরিজের প্রথম টেস্ট খেলার জন্য মার্টিন কেন্টকে দলে অন্তর্ভুক্ত করা হয়। ১৯৮৩-৮৪ মৌসুমে অনুষ্ঠিত টেস্ট থেকে তার রান স্ফীত করতে থাকেন। পাকিস্তানের বিপক্ষে সর্বোচ্চ ২৬৮ তোলেন। ৫ টেস্টে তার গড় ছিল ৯২.৩৩। কিন্তু আঘাতপ্রাপ্তির কারণে ওয়েস্ট ইন্ডিজ সফরের জন্য মনোনীত হননি। পরের মৌসুমে ওয়েস্ট ইন্ডিজের বিপক্ষে একটি টেস্ট খেলার পর বাদ পড়েন যা তার সর্বশেষ টেস্ট হিসেবে পরিচিত।

### একদিনের আন্তর্জাতিক
টেস্ট ক্রিকেটে দূর্দণ্ড প্রতাপে রাজত্ব করলেও একদিনের আন্তর্জাতিকে তিনি তেমন সফলতা দেখাতে পারেননি। ১৯৭৯ ও ১৯৮৩ সালের ক্রিকেট বিশ্বকাপসহ ১৯৮৪ সালে ভারত সফরে তিনি কিছুটা সফলতা পেয়েছেন।

## তথ্যসূত্র

## আরও দেখুন
* হিউ ম্যাসি
* ডেভ গ্রিগরি
* বিলি মারডক
* অস্ট্রেলিয়া জাতীয় ক্রিকেট দলের অধিনায়কদের তালিকা

## গ্রন্থপঞ্জি
*

## বহিঃসংযোগ

* 
* 
*হাউস্ট্যাটে গ্রাহাম ইয়ালপ

বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৭৯ ক্রিকেট বিশ্বকাপের ক্রিকেটার
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:অস্ট্রেলীয় ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেটার
বিষয়শ্রেণী:অস্ট্রেলিয়া জাতীয় ক্রিকেট দলের অধিনায়ক
বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার
বিষয়শ্রেণী:রিচমন্ডের ক্রিকেটার
বিষয়শ্রেণী:সাউথ মেলবোর্নের ক্রিকেটার
বিষয়শ্রেণী:ভিক্টোরিয়ার ক্রিকেটার
বিষয়শ্রেণী:অস্ট্রেলিয়ার টেস্ট ক্রিকেট অধিনায়ক
বিষয়শ্রেণী:মেলবোর্ন থেকে আগত ক্রিকেটার
কৃষক শ্রমিক পার্টি

**প্রজা পার্টি** ছিল ব্রিটিশ ভারতে গঠিত একটি রাজনৈতিক দল। প্রথমদিকে একে **কাউন্সিল প্রজা পার্টি** বা **বঙ্গীয় প্রজা পার্টি** বলা হত। পরে **নিখিল বঙ্গ প্রজা সমিতি** ও আরও পরে **কৃষক প্রজা পার্টি** নাম দেয়া হয়। ১৯২৯ সালের জুলাই মাসে এই দল প্রতিষ্ঠিত হয় এবং ১৯৩৭ সাল পর্যন্ত তা টিকে ছিল। পরবর্তীকালে পূর্ব পাকিস্তানে **কৃষক শ্রমিক পার্টি** নামে দল পুনপ্রতিষ্ঠিত হয়।

দলটির রাজনীতি বাঙালি মুসলিমদের মাঝে রাজনৈতিক চেতনা বৃদ্ধিতে গুরুত্বপূর্ণ ভূমিকা পালন করেছিল। এর পাশাপাশি তারা বাঙালি হিন্দু জনগোষ্ঠীর একটি বড় অংশের সমর্থনও পেয়েছিল, যারা জমিদারদের প্রভাবে বেশ অসন্তুষ্ট ছিল।

এই দলটি ছিল বাঙালি আইনজীবী ও রাজনীতিবিদ এ কে ফজলুল হক রাজনৈতিক বাহন। এ কে ফজলুল হক বাংলার প্রধানমন্ত্রী এবং পূর্ববাংলার মুখ্যমন্ত্রী হিসেবে দায়িত্ব পালন করেন। তিনি ছাড়া দলটির আরও দুজন সদস্য মুখ্যমন্ত্রী হিসেবে দায়িত্ব পালন করছেন: আবু হোসেন সরকার এবং আতাউর রহমান খান (পরবর্তীকালে বাংলাদেশের প্রধানমন্ত্রী)। এছাড়া, দলের অন্যতম নেতা আবদুস সাত্তার পরবর্তীতে বাংলাদেশের রাষ্ট্রপতি হন।

## প্রতিষ্ঠা
১৯২৯ সালে বঙ্গীয় আইন পরিষদের ১৮ সদস্য *নিখিলবঙ্গ প্রজা সমিতি* (অল বেঙ্গল টেন্যান্টস অ্যাসোসিয়েশন) গঠন করেন, যা প্রজা পার্টি নামে পরিচিতি লাভ করে। দলটির নেতৃবৃন্দের মধ্যে একে ফজলুল হক, স্যার আজিজুল হক, মৌলভি তমিজউদ্দিন খান এবং স্যার আবদুর রহিম ছিলেন উল্লেখযোগ্য। মূলত, *বঙ্গীয় প্রজাস্বত্ব  আইন (সংশোধিত)* ১৯৩৮ -এর কারণে কৃষকদের মধ্যে যে ক্ষোভ ছিল, তা পুঁজি করে দলটি জনমত গঠন করে। ফলে তারা মুসলমানদের পাশাপাশি ধনী হিন্দুদের সমর্থনও লাভ করেছিল।

## আরও দেখুন
* বঙ্গীয় প্রাদেশিক মুসলিম লীগ
* সর্বভারতীয় কৃষক সভা
* বঙ্গীয় আইন পরিষদ

## তথ্যসূত্র

## বহিঃসংযোগ
*
* 


বিষয়শ্রেণী:ভারতের বিলুপ্ত রাজনৈতিক দল
বিষয়শ্রেণী:বাংলাদেশের রাজনৈতিক দল
বিষয়শ্রেণী:১৯২৯-এ প্রতিষ্ঠিত রাজনৈতিক দল
বিষয়শ্রেণী:১৯৩৭-এ বিলুপ্ত রাজনৈতিক দল
বিষয়শ্রেণী:কৃষক
বিষয়শ্রেণী:১৯২৯-এ ভারতে প্রতিষ্ঠিত
বিষয়শ্রেণী:এশিয়ার সামাজিক গণতান্ত্রিক দল
বিষয়শ্রেণী:পাকিস্তানের বিলুপ্ত রাজনৈতিক দল
বিষয়শ্রেণী:নিষিদ্ধ রাজনৈতিক দল
বিষয়শ্রেণী:বাংলাদেশের বিলুপ্ত রাজনৈতিক দল
বিষয়শ্রেণী:জনতুষ্টিবাদী দল
লেবু ভারবেনা

**লেবু ভারবেনা** (দ্বিপদ নাম:***Aloysia citrodora***) (সাধারণ নাম:**lemon verbena** এবং **lemon beebrush** হচ্ছে *[[Aloysia|এলোয়সিয়া]]* গণের একটি সপুষ্পক উদ্ভিদ। এটি পশ্চিম দক্ষিণ আমেরিকার স্থানীয় উদ্ভিদ। এটি সপ্তদশ শতকে ইউরোপে আনে স্পেনীয় ও পর্তুগীজরা এবং ইউরোপের মাটিতে চাষ শুরু করে।

## ব্যবহার
এই গাছের পাতা থেকে লেবুর ঘ্রাণ আসে। তাই এদের পাতা মাছ বা মুরগি রান্নায় লেবুর ঘ্রাণের জন্য ব্যবহার করা হয়। এদের শুকোনো পাতা সবুজ চা হিসেবে খুবই উপকারি। শরীরের রোগপ্রতিরোধ ক্ষমতা বাড়াতে এই চায়ের জুড়ি নেই। জ্বর ও কফে সাহায্যকারি এদের চা অথবা পাতার রস। হজমে সাহায্যকারী অদ্ভুত এই পাতার চা মানসিক চাপ কমাতে সাহায্য করে। চা বানাবার পদ্ধতি হচ্ছে তিন চামচ শুকোনো পাতা ২/১ কাপ ফুটন্ত পানিতে ১০ মিনিট ভিজিয়ে রেখে ছেকে ১ চামচ মধু মিশিয়ে অথবা মধু ছাড়া ও খেলে হবে। পাতা ফুটানো যাবে না।

## তথ্যসূত্র

বিষয়শ্রেণী:দক্ষিণ আমেরিকার উদ্ভিদ
বিষয়শ্রেণী:মসলা
বিষয়শ্রেণী:ভারবেনা
বিষয়শ্রেণী:ব্রাজিলের উদ্ভিদ
বিষয়শ্রেণী:চিলির উদ্ভিদকুল
বিষয়শ্রেণী:পেরুর উদ্ভিদ
বিষয়শ্রেণী:প্যারাগুয়ের উদ্ভিদ
বিষয়শ্রেণী:আর্জেন্টিনার উদ্ভিদ
বিষয়শ্রেণী:১৮৭৪-এ বর্ণিত উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:চিলির উদ্ভিদ
বিষয়শ্রেণী:ভেষজ
মাদার গান

**মাদার গান** বাংলার লোকসংস্কৃতির এক অমূল্য সৃষ্টি। এ গানের উৎপত্তিস্থল বাংলাদেশের নাটোর জেলা‍র চলনবিল অঞ্চলে।  এছাড়া দিনাজপুর, রংপুর, বগুড়া, সিরাজগঞ্জ, মানিকগঞ্জ, কেরানীগঞ্জ, কুষ্টিয়া, নেত্রকোনাসহ আরও কয়েকটি অঞ্চলে এ গান *মাদারের বাঁশ তোলা* বা *মাদার বাঁশের জারি* নামে প্রচলিত।

## নামকরণ ও উৎপত্তি
মাদার গান বাংলার লোকসংস্কৃতির এক অমূল্য সৃষ্টি। মাদার গানের মূল উপজীব্য হল শাহ মাদার নামক পীরের গুণগান। মাদার অনুসারীদের ধারণা, মাদার পীর একজন মারেফতি পীর। কথিত আছে, বেহেস্ত থেকে হারুত-মারুত নামক দুজন ফেরেস্তা পৃথিবীতে এসে এক সুন্দরী নারীর প্রেমে পতিত হন ও তাদের প্রেমের ফলেই জন্ম হয় মাদার পীরের; তবে বাস্তবে এ কাহিনীর ঐতিহাসিক অস্তিত্ব পাওয়া যায় নি। গ্রামাঞ্চলের মানুষেরা রোগ-শোক ও সকল প্রকার অমঙ্গল থেকে রক্ষা পাবার জন্য মাদার পীরের কাছে মাণ্যত করার জন্য যে অনুষ্ঠানের প্রচলন করে তা মাদার গান নামে পরিচিত হয়।

অন্যদিকে গবেষকরা মাদার পীরকে ঐতিহাসিক ব্যক্তিত্ব হিসেবে অভিহিত করেন। ডঃ মুহম্মদ শহীদুল্লাহর মতে, মাদার পীরের প্রকৃত নাম বদিউদ্দিন শাহ মাদার। তার অনুসারীদের মাদারিয়া বলা হয়। অঞ্চলভেদে মাদার পীর ‘শাহ মাদার’ বা ‘দম মাদার’ নামে অভিহিত হন।

## বিবরন
মাদার গানের জারিতে মাদার পীরের প্রতীক হিসেবে একটি বাঁশ ব্যবহার করা হয়। প্রধান বয়াতি গান গাইতে গাইতে বাঁশঝাড়ে গিয়ে একটি ধারালো ছুড়ি দিয়ে এক কোপে একটি বাঁশ কাটেন। এরপর বাঁশটিকে নদীতে স্নান করিয়ে লাল কাঁপড় দিয়ে বেঁধে গৃহস্থ বাড়ীর নির্দিষ্ট আসনে উচু স্থানে স্থাপন করেন। বাঁশটিকে ভূমি স্পর্শ করতে দেয়া হয়না। লোকজন তাদের মনবাসনা পূরনের জন্য আসনে বসে প্রার্থনা করতে থাকেন। প্রার্থনা শেষে একটি খোলা স্থানে পাটি বিছিয়ে মাদার পীরের বন্দনা করে পালাগান শুরু করেন বয়াতি। গানের প্রধান চরিত্র মাদার পীর ও তার শিষ্য জুমল শাহ। এছাড়া থাকেন কয়েকজন দোহার-বায়েন। সবাই গোল হয়ে একটি পাটিতে বসেন যাদের চারপাশে ঘুরে ঘুরে মাদার পীর ও জুমল শাহ গান গাইতে থাকেন।

ছুকরিরা চোখ ঝলসানো সাজগোজ করে। চুমকী বসানো শাড়ী, জরির ওড়না, মুখে-হাতে রং মেখে এরা নাচে অংশ নেয়। মাদারের পোশাক থাকে দরবেশের মতো। মাথায় তাজ, পরনে লম্বা আলখাল্লা, গলায় তসবি, আর হাতে থাকে একটি লাঠি। পা থাকে পাদুকাহীন, কখনও বা বেড়ি পড়ানো। জুমল শাহ ও অন্যান্য দোহার-বায়েনরা সাধারণ পোশাক ধুতিবস্ত্র পরিধান করে। হারমোনিয়াম, ঢোল, কাসর, মন্দিরা বাজিয়ে এরা গান ও অভিনয়ে অংশ নেয়।

মাদার গানের বেশ কয়েকটি পালাগান রয়েছে। এর মধ্যে মাদারের জন্ম খন্ড, কুলসুম বিবির পালা, মাদারের ওরসনামা, বড় পীরের পালা, জুমলের জন্মকাহিনী, হাশর-নাশর, খাকপত্তন পালা, মাদারের শেষ ফকিরি, বিবি গঞ্জরার পালা ইত্যাদি উল্লেখযোগ্য। অনুষ্ঠানের শুরুতে মাদার পীরের বন্দনার পর দর্শকদের কিংবা বায়োজোষ্ঠ্যদের ইচ্চানুযায়ী যেকোন একটি পালা গাওয়া হয়, রাতভর চলতে থাকে অনুষ্ঠান।

বাংলা নাট্যসাহিত্যের ইতিহাসে মাদার গানের বিশেষ অবস্থান রয়েছে। বাংলা নাটকের যে নিজস্ব ধারা, মাদার গানের মধ্যে তা লক্ষ্য করা যায়। বাংলা নাটকের আঙ্গিক ও পরিবেশন রীতির সকল বৈশিষ্ট্য মাদার গানের ভেতর রয়েছে। মৌলিক আচার, কাহিনী, পোশাক ও মঞ্চব্যবস্থাপনার এক বিশেষ নিদর্শন এই মাদার গান।

## তথ্যসূত্র

## বহিঃসংযোগ
* মাদার পীরের পাঁচালি
* মাদার পীরের গান

বিষয়শ্রেণী:বাংলাদেশের লোকসংগীত
বিষয়শ্রেণী:সংস্কৃতি
বিষয়শ্রেণী:নাটোর জেলার সংস্কৃতি
আব্দুল্লাহ ইউসুফ আলী

**আব্দুল্লাহ ইউসুফ আলী** (১৪ এপ্রিল ১৮৮২ – ১০ ডিসেম্বর ১৯৫৩) আল কুরআনের ইংরেজি অনুবাদক হিসেবে সমগ্র বিশ্বে খ্যাতি লাভকারী একজন মুসলিম ব্যক্তিত্ব ছিলেন । 

তার কুরআনের অনুবাদ সমগ্র বিশ্বে, বিশেষত ইংরেজি ভাষাভাষীদের কাছে ব্যাপকভাবে পরিচিত । আধুনিক যুগের ইসলামী চিন্তাবিদগণ তার আনুবাদকর্মকে অধিকতর গ্রহণযোগ্য বলে মনে করেন । আলী ব্রিটিশ ইন্ডিয়ার বোম্বেতে (বর্তমানেঃ মুম্বাই) একটি ধনাঢ্য মুসলিম পরিবারে জন্ম গ্রহণ করেন । ছোটবেলায় আলী ইসলামী শিক্ষায় শিক্ষিত হন, যার ফলে তিনি পুরো কুরআন মুখস্থ করতে স্বক্ষম হন । তিনি ইংরেজি এবং আরবী উভয় ভাষাতেই অনর্গল কথা বলতে পারতেন । তিনি ইংরেজি সাহিত্যের ছাত্র ছিলেন এবং ইউনিভার্সিটি অব লীডসহ ইউরোপের বিভিন্ন ইউনিভার্সিটিতে পড়াশুনা করেন । তিনি নিজেকে কুরআন সাধনায় নিয়োজিত করেন এবং ইসলামের প্রাথমিক যুগে লিখিত ব্যাখ্যাগুলো অধ্যায়ন করেন ।

ইউসুফ আলীর সর্বাধিক পরিচিত কাজ হচ্ছে তার বইঃ **The Holy Qur'an: Text, Translation and Commentary** যা ১৯৩৪ সালে শুরু হয় এবং ১৯৩৮ সালে লাহোরের মুহাম্মাদ আশরাফ পাবলিশার্স কর্তৃক প্রকাশিত হয় । তিনি যখন তার আনুবাদকর্ম প্রচারের জন্য বিভিন্ন দেশ ভ্রমণ করছেন তখন তিনি উত্তর আমেরিকায় আল-রশীদ মসজিদ নামক মসজিদ প্রতিষ্ঠায় প্রয়াসী হন । এটি উত্তর আমেরিকায় প্রতিষ্ঠিত তৃতীয় মসজিদ এবং কানাডায় প্রতিষ্ঠিত প্রথম মসজিদ । 
তিনি একজন পরিচিত ও গণ্যমান্য বুদ্ধিজীবী যাকে স্যার আল্লামা ইকবাল লাহোরের ইসলামিয়া কলেজের অধ্যক্ষ নিযুক্ত করেছিলেন । পরবর্তিতে তিনি আবার ইংল্যান্ডে চলে যান এবং সেখানেই লন্ডনে মৃত্যুবরণ করেন ।

## তথ্যসূত্র

## বহিঃসংযোগ
* 

বিষয়শ্রেণী:১৮৭২-এ জন্ম
বিষয়শ্রেণী:১৯৫৩-এ মৃত্যু
বিষয়শ্রেণী:ভারতীয় মুসলিম
বিষয়শ্রেণী:কুরআনের ইংরেজি অনুবাদক
বিষয়শ্রেণী:মুম্বই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মুম্বইয়ের লেখক
বিষয়শ্রেণী:২০শ শতাব্দীর ইসলামের মুসলিম পণ্ডিত
বিষয়শ্রেণী:শিয়া মুসলিম পণ্ডিত
বিষয়শ্রেণী:২০শ শতাব্দীর ভারতীয় অনুবাদক
বিষয়শ্রেণী:ভারতীয় সুন্নি মুসলিম
বিষয়শ্রেণী:সেন্ট_জন_কলেজ,_কেমব্রিজের_প্রাক্তন_শিক্ষার্থী
কাশীপুর, দক্ষিণ চব্বিশ পরগনা

**কাশীপুর** ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার জয়নগর থানার অন্তর্গত একটি প্রত্নস্থল।

## প্রত্নসামগ্রী
কাশীপুর থেকে ষষ্ঠ-সপ্তম শতকে নির্মিত একটি কালো পাথরের সূর্যমূর্তি আবিষ্কৃত হয়েছে। এই মূর্তিটি বর্তমানে কলকাতা শহরে আশুতোষ সংগ্রহালয়ে সংরক্ষিত রয়েছে।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
ফেনী নদী

**ফেনী নদী** বাংলাদেশের একটি আঞ্চলিক নদী। নদীটি বাংলাদেশের দক্ষিণ-পূর্বাঞ্চলের ফেনী, খাগড়াছড়ি ও চট্টগ্রাম জেলার একটি নদী। নদীটির দৈর্ঘ্য ১৫৩ কিলোমিটার, গড় প্রস্থ ১৫৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ফেনী নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১২।

## উৎসমুখ ও পতিত মুখ
এক পাশে পার্বত্য রামগড় ও চট্টগ্রামের মিরসরাই, আরেক পাশে ফেনীর ছাগলনাইয়া। মাঝে ফেনী নদী।  খাগড়াছড়ি’র পার্বত্য মাটিরাঙ্গা ও পানছড়ির মধ্যবর্তী “ভগবান” টিলা থেকে ছড়া নেমে আসে ভাটির দিকে। আর আসালং-তাইন্দং দ্বীপ থেকে রূপ নেয় ফেনী নদী নামে। ভগবানটিলার পর আসালং তাইন্দং এসে প্রাকৃতিকভাবে প্রবাহিত ছড়াকে কেটে ভারতের ভেতরে প্রবেশ করানো হয়েছে। 

### বিতর্ক
ফেনী নদীর উৎসমূখ আসলে বাংলাদেশে নাকি ভারতে, তা নিয়ে বিতর্ক রয়েছে। বাংলাদেশের সরকারি তথ্যে ফেনী নদীর উৎপত্তি খাগড়াছড়িতে। অন্যদিকে বাংলাপিডিয়ার তথ্যানুসারে এর উৎপত্তি ত্রিপুরা রাজ্যে অবস্থিত পর্বত শ্রেণিতে। কোনো কোনো গবেষকের মতে, মাটিরাঙ্গা অঞ্চলের পাহাড় থেকে কয়েকটি ছড়া ফেনী নদীতে গিয়ে পড়ার কারণে অনেকে বিভ্রান্ত হয়ে বাংলাদেশ থেকে ফেনী নদীর উৎপত্তি হয়েছে বলে মনে করে। তার মতে, সেই স্থান থেকে প্রায় আড়াই কিলোমিটার ভারতের দিকে দেউটামারা পাহাড়ে এর প্রধান উৎপত্তিস্থল।

## প্রবাহপথ
ফেনী নদী মাটিরাংগা ও পান ছড়ি এর মধ্যবর্তী  ২৩°২০´ উত্তর অক্ষাংশ ও ৯২°২০´ পূর্ব দ্রাঘিমাংশে উৎপন্ন হয়ে রামগড় পর্যন্ত দক্ষিণ-পশ্চিম দিকে প্রবাহিত হয়ে ত্রিপুরা রাজ্য ও পার্বত্য চট্টগ্রামের মধ্যে সীমান্তরেখা এঁকে দিয়েছে। পরবর্তীতে পশ্চিমে আলীগঞ্জ পর্যন্ত প্রবাহিত হয়ে ত্রিপুরা ও চট্টগ্রামের মধ্যকার সীমান্ত তৈরি করেছে। পাহাড়ি নিবাস ত্যাগ করে ফেনী জেলা থেকে চট্টগ্রামকে বিভক্তকারী এই নদী সমভূমি ধরে প্রবাহিত হয়ে ২২°৫০´ উত্তর অক্ষাংশ ও ৯১°২৭´ পূর্ব দ্রাঘিমাংশে প্রবাহিত হয়ে বঙ্গোপসাগরে পতিত হয়েছে।

## বর্ণনা
উৎসমূল থেকে বঙ্গোপসাগর পর্যন্ত ফেনী নদীর দৈর্ঘ্য ১১৫.৮৫ কিমি এবং বঙ্গোপসাগর থেকে রামগড় পর্যন্ত ৮০.৪৫ কিমি অংশ বছরের গোটা সময় ধরে ছোট নৌকা চলাচলের উপযোগী। বর্ষা মৌসুমে ফেনী নদী কানায়-কানায় ভরে ওঠে এবং ভারি বর্ষণের পর প্রবল স্রোত আর ঘূর্ণিপাকে এই নদীর প্রতিটি বাঁক প্রমত্ত ও উত্তাল হয়ে ওঠে। ফেনীর জেলার মুহুরী নদী, যা ছোট ফেনী নদী নামেও পরিচিত, ফেনী নদীর মোহনায় এসে মিলিত হয়েছে। তবে চট্টগ্রাম জেলা থেকে কোন উপনদী এটির সঙ্গে এসে মিলিত হয়নি। পাহাড়ি ঢাল থেকে যথেচ্ছভাবে গাছপালা কেটে নেওয়ায় পাহাড়ি অঞ্চলে ব্যাপক ধস ও ভাঙনের কারণে নদীটি ধীরে ধীরে ভরাট হয়ে আসছে এবং পাহাড়ি ঢল জনিত বন্যার প্রকোপ বৃদ্ধি পাচ্ছে।

## বিতর্ক
চট্টগ্রাম, ফেনী ও ভারতের ত্রিপুরা রাজ্যের মধ্যে সীমানা চিহ্নিতকারী ফেনী নদী মূলত বাংলাদেশের অন্তর্গত। তবে ১৯৬০ সাল থেকে ভারত সরকার এই নদীর মধ্যভাগ পর্যন্ত ভারতের অধীনে দাবি করে আসছে।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

## বহিঃসংযোগ
* ফেনী নদী — বাংলাপিডিয়া

বিষয়শ্রেণী:ভারতের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:বাংলাদেশ–ভারত সীমান্ত
বিষয়শ্রেণী:ফেনী জেলার নদী
বিষয়শ্রেণী:বাংলাদেশের নদী
বিষয়শ্রেণী:ত্রিপুরার নদী
বিষয়শ্রেণী:আন্তঃসীমান্ত নদী
কামদেবপুর

**কামদেবপুর** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার পাথরপ্রতিমা থানার অন্তর্গত একটি প্রত্নস্থল।

## প্রত্নসামগ্রী
কামদেবপুরে দুইটি পুকুর থেকে নকশাযুক্ত মাটির হাড়ি, কলসি, টালি, ইট ইত্যাদি আবিষ্কৃত হয়েছে। এছাড়া উৎখননে ৭ ফুট ৬ ইঞ্চি X ৭ ফুট ৬ ইঞ্চি X ১ ফুট ৬ ইঞ্চি আয়তনের একটি মন্দির আবিষ্কৃত হয়েছে। মন্দির নির্মাণে ১৬ ইঞ্চি X ১৬ ইঞ্চি X ১.২ ইঞ্চি মাপের পাতলা ইট ব্যবহৃত হয়েছে।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
কাশীনগর

**কাশীনগর** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার রায়দিঘি থানার অন্তর্গত একটি প্রত্নস্থল।

## প্রত্নসামগ্রী
কাশীনগর থেকে পোড়ামাটির মৃৎসামগ্রী, একটি ছোট জৈন তীর্থঙ্কর মূর্তি এবং ষষ্ঠ শতকের একটি পাথরের সাতটি ঘোড়ায় টানা রথের ওপর সূর্যমূর্তি আবিষ্কৃত হয়েছে। এছাড়া এই গ্রামে ঊনবিংশ শতাব্দীর শেষার্ধে নির্মিত ১২ ফুট ২ ইঞ্চি X ১২ ফুট X ২৫ ফুট আয়তনের একটি পশ্চিমমুখী চারচালা মন্দির রয়েছে।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
কালীনগর

**কালীনগর** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কাকদ্বীপ থানার অন্তর্গত একটি প্রত্নস্থল।

## প্রত্নসামগ্রী
বিংশ শতাব্দীর মধ্যভাগে কালীনগর থেকে আনুমানিক নবম শতকে নির্মিত ১০৪ সেন্টিমিটার X ৫৬ সেন্টিমিটার X ১৩ সেন্টিমিটার মাপের একটি কালো পাথরের বিষ্ণুমূর্তি আবিষ্কৃত হয়েছে। মূর্তিটির বাম হাত সম্পূর্ণ রূপে ভেঙে গেছে। মূর্তিটি বর্তমানে স্থানীয় গৌরনৃসিংহ আশ্রমে রক্ষিত রয়েছে।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
কাস্তেকুমারী

**কাস্তেকুমারী** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার বিষ্ণুপুর থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল জঙ্গলকাটি মসজিদ।

## প্রত্নসামগ্রী
অষ্টাদশ শতকে সুন্দরবন জঙ্গল কেটে কাস্তেকুমারী গ্রাম পত্তনের সময় ২১ ফুট ৬ ইঞ্চি X ২১ ফুট ৬ ইঞ্চি মাপের ও ৩০ ফুট উচ্চ একগম্বুজ বর্গাকার মসজিদ আবিষ্কৃত হয়, যা স্থানীয়দের মধ্যে জঙ্গলকাটি মসজিদ নামে পরিচিত হয়। ১৩ ফুট ৭ ইঞ্চি X ১৩ ফুট ৪ ইঞ্চি মাপের মসজিদকক্ষটির দেওয়ালের ১৩ ফুট ওপর থেকে গম্বুজাকৃতি ছাদ নির্মিত হয়েছে। মসজিদ নির্মাণে ১৮ X ১৪ X ৩ ঘন সেন্টিমিটার মাপের ইট ব্যবহৃত হয়েছে।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
কুমড়াখালি

**কুমড়াখালি** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ক্যানিং থানার অন্তর্গত একটি প্রত্নস্থল।

## প্রত্নসামগ্রী
কুমড়াখালি থেকে পাল-সেন যুগে নির্মিত একটি বিষ্ণুমূর্তি আবিষ্কৃত হয়েছে, যা স্থানীয় একটি মন্দিরে প্রতিষ্ঠিত ও রক্ষিত রয়েছে।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
কুলদিয়া

**কুলদিয়া** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মগরাহাট থানার অন্তর্গত একটি প্রত্নস্থল।

## প্রত্নসামগ্রী
কুলদিয়া গ্রাম থেকে আনুমানিক দশম শতকে নির্মিত ১৫ ইঞ্চি X ১৪ ইঞ্চি X ২.৫ ইঞ্চি মাপের একটি হলুদ রঙের বেলেপাথরের নৃসিংহ মূর্তি আবিষ্কৃত হয়েছে। এছাড়া এই গ্রাম থেকে ১ ফুট ১০ ইঞ্চি X ১ফুট মাপের কালো পাথরের সূর্য মূর্তি আবিষ্কৃত হয়েছে। উভয় মূর্তি বর্তমানে কলকাতা শহরের আশুতোষ সংগ্রহালয়ে সংরক্ষিত রয়েছে।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
কৃষ্ণচন্দ্রপুর

**কৃষ্ণচন্দ্রপুর** ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার মথুরাপুর থানার অন্তর্গত একটি প্রত্নস্থল।

## প্রত্নসামগ্রী
কৃষ্ণচন্দ্রপুর গ্রাম থেকে আনুমানিক একাদশ শতকে নির্মিত একটি ভগ্নহস্ত কালো পাথরের তারা মূর্তি আবিষ্কৃত হয়েছে, যা বর্তমানে কলকাতা শহরের আশুতোষ সংগ্রহালয়ে সংরক্ষিত রয়েছে। এছাড়া এই স্থান থেকে ব্রোঞ্জ নির্মিত দীপলক্ষ্মী পাদুকা পরিহিত কালো পাথরের একটি সূর্য মূর্তি, ভগ্ন বিষ্ণু ও কুবের মূর্তি আবিষ্কৃত হয়েছে।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার প্রত্নস্থল
গোকুলনগর (দ্ব্যর্থতা নিরসন)

* গোকুলনগর, ত্রিপুরা - ভারতের ত্রিপুরা রাজ্যের একটি শহর
* গোকুলনগর, দক্ষিণ চব্বিশ পরগণা - ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার একটি গ্রাম
সৈয়দ রেজওয়ান আলী

**সৈয়দ রেজওয়ান আলী** বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
সৈয়দ রেজওয়ান আলীর বাড়ি নড়াইল জেলার লোহাগড়া উপজেলার নওয়াগ্রামে। তার বাবার নাম সৈয়দ হাশেম আলী এবং মায়ের নাম সাজেদা বেগম। তার স্ত্রীর নাম রোকেয়া আক্তার। এ দম্পতির তিন ছেলে, এক মেয়ে।

## কর্মজীবন
১৯৭১ সালে সৈয়দ রেজওয়ান আলী পাকিস্তান বিমানবাহিনীতে করপোরাল পদে চাকরি করতেন। কর্মরত ছিলেন পাকিস্তানের পেশোয়ারে। সেখান থেকে পালিয়ে এসে মুক্তিযুদ্ধে যোগ দেন। মুক্তিযুদ্ধে সাহস ও বীরত্ব প্রদর্শনের জন্য তিনি বীর প্রতীক খেতাব পান।

## মুক্তিযুদ্ধে ভূমিকা
১৯৭১ সালের সেপ্টেম্বর-অক্টোবর মাসের কোনো এক সময়। সৈয়দ রেজওয়ান আলীর ওপর দায়িত্ব পড়ে পাকিস্তানি সেনাদের চলাচল বিঘ্নিত করার জন্য যশোর জেলার অন্তর্গত চূড়ামন কাঠির কাছাকাছি সলুয়া বাজারসংলগ্ন একটি সেতু ধ্বংসের। তিনি ছিলেন একটি কোম্পানির কমান্ডার। সীমান্ত থেকে ওই সেতু ছিল কিছুটা দূরে। মাঝে ছিল কপোতাক্ষ নদ ও খাল-বিল। একদিন গভীর রাতে অনেক বাধাবিঘ্ন পেরিয়ে তিনি একদল মুক্তিযোদ্ধা নিয়ে সেখানে সেতু ধ্বংস করতে যান। ওই দলে ছিলেন সহযোদ্ধা রইসউদ্দীন ও নাম না-জানা ওই দুই মুক্তিযোদ্ধা। তারা সফলতার সঙ্গেই সলুয়া বাজারসংলগ্ন সেতু ধ্বংস করেন। সৈয়দ রেজওয়ান আলীর কোম্পানির বেশির ভাগ মুক্তিযোদ্ধা ছিলেন গেরিলা যোদ্ধা। তারা সবাই হিট অ্যান্ড রান পদ্ধতিতে অপারেশন করতেন। একটা অপারেশন করেই সঙ্গে সঙ্গে নিরাপদ স্থানে চলে যেতেন। কিন্তু সেতু ধ্বংস করে ফেরার পথে তারা পাকিস্তানিদের আক্রমণের মধ্যে পড়ে যান। সলুয়া বাজার ও পার্শ্ববর্তী এলাকায় ছিল পাকিস্তানিদের অনেক বাংকার। সেগুলো ছিল বেশ সুরক্ষিত। গোপন বাংকার সম্পর্কে এ দলের কাছে তথ্য ছিল না। বিস্ফোরণের শব্দ শুনে পাকিস্তানিরা সেসব বাংকার থেকে বৃষ্টির মতো গুলিবর্ষণ করতে থাকে। তারা পাল্টা গুলি করতে করতে ক্রলিং করে পিছু হটছিলেন। এ সময় রইসউদ্দীন ও তার আরও কয়েকজন সহযোদ্ধা শহীদ এবং বেশ কয়েকজন আহত হন। সেদিন পাকিস্তানিদের আক্রমণ এতই তীব্র ছিল যে তারা শহীদ সহযোদ্ধা সবার লাশ উদ্ধার করতে পারেননি। সৈয়দ রেজওয়ান আলী যুদ্ধ করেন ৮ নম্বর সেক্টরের বয়রা সাব সেক্টরে। কাশিপুর, ছুটিপুর, চৌগাছা, গরীবপুরসহ বিভিন্ন স্থানে তিনি যুদ্ধ করেছেন। কখনো গেরিলা কায়দায়, কখনো সম্মুখযুদ্ধ করেছেন তিনি। সর্বশেষ যুদ্ধ করেন গোপালগঞ্জ জেলার ভাটিয়াপাড়ায়। ১৬ ডিসেম্বর পাকিস্তানি সেনারা আনুষ্ঠানিক আত্মসমর্পণ করলেও ভাটিয়াপাড়ায় অবস্থানরত পাকিস্তানিরা সেদিন আত্মসমর্পণ করেনি। ১৮ ডিসেম্বর পর্যন্ত সেখানে যুদ্ধ হয়। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:নড়াইল জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি